ચિદંબરમે મુંબઇમાં યોજાયેલા ટાટા લિટરેચર ફેસ્ટિવલનાં પેનલ ડિસ્કશન દરમિયાન નિવેદન આપ્યું હતું. નરસિમ્હા રાવ ધ ફોરગોટન હીરો વિષય પર બોલતા ચિદંબરમે કહ્યું કે કેટલાક લોકોએ રાવને ચેતવણી આપી હતી કે મસ્જિદ ખતરામાં છે. અમારી સરકારે નિવેદન બહાર પાડીને કહ્યું હતું કે કોઇ પણ પરિસ્થિતીમાં અમે મસ્જીદ પાડવામાં આવે તેની વિરુદ્ધ છીએ. જો જરૂર પડશે તો અમે આર્મી અને અર્ધસૈનિક દળો પણ ગોઠવીશું. તેમણે કહ્યું કે મસ્જીદને ખતરો અચાનક નહોતો આવી પડ્યો. ન તો કારસેવકોએ સ્વયં કાર્યવાહી કરી હતી.